Здравейте,  

Бих желала коректно да си попълня заявлението за неплатен отпуск при отглеждане на дете до 8г, но срещнах някой колебания относно посочването на крайната дата. Посоченият в закона период от 6 месеца ,равнява ли се на 180 календарни дни или се изчислява по друг начин? Отпуската ми започва на 26.02.2020, това означава ли, че като крайна дата тряба да посоча 23.08/ въпреки че, се пада неделя/?  

Необходимо ли е да внасям от мое име някакви осигуровки, за да нямам прекъснати осигурителни права за периода?  

Ако искам да ползвам частично останалите 5 месеца за неплатен отпуск при отглеждане на дете до 8г, прехврърлени от страна на другия родител, трябва ли в първоначалното заявление да го посоча или може след изтичане на моите 6 месеца да си продължа отпуската с нови 5 месеца?  

Благодаря предварително за отговорите!




При ползване на неплатен отпуск от родител за отглеждане на дете до 8 год. ,срокът от 6 месеца равен ли е на 180 календарни дни и нужно ли е лицето да внася някакви осигуровки от свое име за периода?
=======================================================================================================================================================================================================

 

Здравейте, Надежда Чуканска,


може да използвате до пет месеца от предвидения за съпруга Ви отпуск за отглеждане на дете от две до осемгодишна възраст. Необходимо условие е да представите на работодателя освен писмено уведомление, че ще ползвате такъв отпуск и писмено съгласие от съпруга Ви, че е съгласен да Вие да ползвате този отпуск.  

Посоченият в закона период от 6 месеца се равнява на 180 календарни дни. 


За периода на неплатения отпуск, служителят не извършва трудова дейност, следователно не получава възнаграждения. От тук става ясно, че осигурителни вноски за периода не се дължат. Поради липсата на трудово възнаграждение през времето на неплатения отпуск не се дължи и данък по ЗДДФЛ.


По време на неплатен отпуск се дължат само здравноосигурителни вноски. Съгласно чл. 40, ал. 1, буква “б” от Закона за здравното осигуряване за лицата в неплатен отпуск, които не подлежат на осигуряване на друго основание, вноската се определя върху половината от минималния месечен размер на осигурителния доход за самоосигуряващите се лица, определен със Закона за бюджета на държавното обществено осигуряване; вноската е изцяло за сметка на осигуреното лице – когато неплатеният отпуск е по негово желание, и за сметка на работодателя – когато неплатеният отпуск е за отглеждане на дете по реда на чл. 167а от Кодекса на труда или поради производствена необходимост и престой; вноската се внася чрез съответното предприятие или организация до 25-о число на месеца, следващ този, за който се отнася.


Т.е. здравните осигуровки са за сметка на работодателя. 


Поздрави,  

адв. Николина Митова  

0898 303092


